 Jenesis 32  Ma Jekọb gawara, ndị mmụọ ozi Chineke wee zute ya.Ozugbo Jekọb hụrụ ha, ọ sịrị: Ihe a bụ ebe Chineke mara ụlọikwuu! Nihi ya, ọ kpọrọ ebe ahụ Mahaneyim.Jekọb wee zipụ ndị ozi ka ha buru ya ụzọ gakwuru Isọ nwanne ya nala Sia, nala Idọm,o wee nye ha iwu, sị: Nke a bụ ihe unu ga-agwa onyenwe m, bụ Isọ, Nke a bụ ihe ohu gị Jekọb kwuru: Ebiwo m nụlọ Leban dị ka ọbịa, anọwokwa m ogologo oge ruo ugbu a.Enwewo m ehi na ịnyịnya ibu, atụrụ, na ndị ikom na-eje ozi na ndị inyom na-eje ozi, ọ masịrị m izi ozi iji gwa onyenwe m, ka m wee nweta ihu ọma gị.Ka oge na-aga, ndị ozi ahụ lọghachikwutere Jekọb, sị: Anyị gakwuuru nwanne gị Isọ, ọ na-abịakwa izute gị, ya na narị ndị ikom anọ.Jekọb wee tụọ egwu nke ukwuu ma chegbuwe onwe ya. O wee kewaa ndị ya na ha so, nakwa ìgwè ewu na atụrụ ya, na ehi ya, na kamel ya ka ha dịrị ìgwè abụọ,o wee sị: Ọ bụrụ na Isọ abịakwute otu ìgwè wakpo ya, a ghaghị inwe otu ìgwè nke ga-afọdụ ịgbalaga.Jekọb wee sị: Chineke nke nna m Ebreham na Chineke nke nna m Aịzik, Jehova, gị onye na-agwa m, sị, Laghachi nala gị, laghachikwurukwa ndị ikwu gị, m ga-emesokwa gị ihe nụzọ dị mma,erughị m eru inweta obiọma niile na ikwesị ntụkwasị obi niile i gosiworo ohu gị, nihi na ọ bụ naanị mkpara m ka m ji gafee Jọdan a, ugbu a, adịzi m ìgwè abụọ.Ana m arịọ gị, napụta m naka nwanne m nwoke, naka Isọ, nihi na ana m atụ ya egwu na ọ pụrụ ịbịa wakpo m, ma nne ma ụmụ.Gị onwe gị asịwokwa, Nezie, m ga-emeso gị ihe nụzọ dị mma, m ga-emekwa ka mkpụrụ gị baa ụba dị ka ájá dị noké osimiri, bụ nke a na-apụghị ịgụta ọnụ.O wee rahụ nebe ahụ nabalị ahụ. O wee si nihe ruru ya aka were onyinye ọ ga-enye Isọ nwanne ya:narị nne ewu abụọ na mkpi iri abụọ, narị nne atụrụ abụọ na ebule iri abụọ,kamel iri atọ ndị na-enye ụmụ ara na ụmụ ha, nne ehi iri anọ na oké ehi iri, nne ịnyịnya ibu iri abụọ na oké ịnyịnya ibu iri ndị tojuru etoju.O wee nyefee ha nìgwè nìgwè naka ndị na-ejere ya ozi, ma gwa ndị na-ejere ya ozi ugboro ugboro, sị: Burunụ m ụzọ gafere, unu ga-enyekwa ohere nagbata otu ìgwè anụ na ibe ya.O nyekwara onye nke mbụ iwu, sị: Ọ bụrụ na Isọ nwanne m ezute gị wee jụọ gị, sị, Ònye bụ onyenwe gị, ebeekwa ka ị na-aga, ònye nwekwa anụ ndị a na-aga nihu gị?ị ga-asị, Ọ bụ ohu gị Jekọb. Ọ bụ onyinye o ziteere onyenwe m Isọ, ma, lee! ya onwe ya na-abịa nazụ anyị.O wee nyekwa onye nke abụọ iwu, nyekwa onye nke atọ, nakwa ndị niile so ìgwè anụ ndị ahụ, sị: Ọ bụ ihe a ka unu ga-agwa Isọ mgbe unu zutere ya.Unu ga-asịkwa, Ohu gị Jekọb na-abịa nazụ anyị. Nihi na ọ sịrị onwe ya: Ma eleghị anya, m ga-eji onyinye m ga-ebu ụzọ zipụ mee ka obi jụrụ ya, e mesịakwa, m ga-ahụ ihu ya. Ikekwe, ọ ga-eji obiọma nabata m.Ha wee were onyinye ahụ buru ya ụzọ gafere, ma ya onwe ya rahụrụ nụlọikwuu nabalị ahụ.Mgbe e mesịrị nabalị ahụ, o biliri kpọrọ ndị nwunye ya abụọ na ndị inyom abụọ na-ejere ya ozi na ụmụ ya iri na otu wee si nebe a na-eji ụkwụ agafe mmiri Jabọk gafee.O wee kpọrọ ha kpọfee iyi ndagwurugwu ahụ, o wefetakwara ihe ndị o nwere.Nikpeazụ, Jekọb nọ naanị ya. Ya na otu nwoke wee malite ịgba mgba ruo mgbe chi bọrọ.Mgbe ọ hụrụ na ya emerighị ya, ọ kpatụrụ ya aka nisi ọkpụ ya; isi ọkpụ Jekọb wee chipụ ka ya na ya nọ na-agba mgba.E mesịa, ọ sịrị: Hapụ m ka m laa, nihi na chi abọọla. O wee sị: Agaghị m ahapụ gị ka ị laa ruo mgbe i bu ụzọ gọzie m.O wee sị ya: Gịnị bụ aha gị? o wee zaa, sị: Jekọb.O wee sị: Aha gị agakwaghị abụ Jekọb kama ọ ga-abụ Izrel, nihi na gị na Chineke na mmadụ agbawo mgba, i wee merie nikpeazụ.Jekọb wee jụọ ya, sị: Biko, gwa m aha gị. Otú ọ dị, ọ sịrị: Nihi gịnị ka i ji ajụ m aha m? O wee gọzie ya nebe ahụ.Jekọb wee kpọọ ebe ahụ Penayel, nihi na, dị ka o kwuru, Ahụwo m Chineke ihu na ihu ma a napụtara mkpụrụ obi m.Anyanwụ wee malite ịcha ya ozugbo ọ gafere Penuel, ma ọ nọ na-ete ụkwụ.Ọ bụ ya mere, ruo taa, ụmụ Izrel anaghị eri akwara apata ụkwụ anụ, bụ nke na-adị nisi ọkpụ ya, nihi na ọ kpatụrụ isi ọkpụ Jekọb aka, nakụkụ akwara apata ụkwụ ya. 